Tristan da Cunha-ekspedisjonen

Tristan da Cunha-ekspedisjonen 1937-38 gikk til Tristan da Cunha med flere tverrfaglige formål.  Sporen til turen var da Botanisk Institutt i 1933 mottok fra Lars Christensen tjueto planter, hvorav tre ukjente. Hvalkokeriene «Solglimt» og «Thorshammer» reiste med 100 tonn utstyr fra Sandefjord 7. oktober 1937, var innom Cape Town og ankom øya 7. desember. Turen var over 23. april 1938. Den var finansiert av Nansenfondet, Det videnskapelige Forskningsfond, A/S Norsk Varekrigsforsikringsfond, Den norske tannlegeforening, legater, firmaer (blant annet sjokoladefabrikken Freia) og private. Ekspedisjonens beskytter var kronprins Olav.
Resultater
De kunne ikke bekrefte Alfred Wegeners hypotese om kontinental-forskyvninger
Øya er en vulkan og ikke hverken en løsrevet del av et kontinent eller Atlantis
Oppmålinger ble grunnlag for kart
Nest høyeste topp er gitt navnet Mount Olav etter kronprins Olav
Samlet rundt 4 000 planter, moser, lav
Fant 97 nye dyrearter og 150 nye plantearter
Fant verdens minste ikke-flyvende fugl tristanriksen (Atlantisia rogersi)  samt den antatt utdødde tristantrost (Nesocichla eremita)
Fant ut at tristanittenes sykdomsfrihet og gode tannhelse godt kunne skyldes dietten (fugleegg, potet og fisk) samt puss i saltvann 
Publikasjon av 55 vitenskapelige artikler
Egen frimerke-serie utgitt i 1987
Deltakere
Botaniker og ekspedisjonsleder Erling Christophersen
algolog Egil Baardseth
landmåler Allan B. Crawford (England) som returnerte i 1941
geolog Jacobus Charles Dunne 
radiotelegrafist Ragnar Eggesvik
landzoolog Yngvar Hagen
medisiner Sverre Dick Henriksen
botanisk assistent Yngvar Mejland
sosiolog Peter A. Munch
medisinsk assistent Per Oeding
havzoolog Erling Sivertsen
tannlege Reidar Sognnæs
altmuligmann Sevrin Skjelten

Litteratur

Referanser

Kategori:Hendelser i 1937
Kategori:Ekspedisjoner
Kategori:Tristan da Cunha
Kategori:Vitenskap i 1937
Kategori:Vitenskap i 1938